હિંમતનગર શહેરના મહાવીરનગર, છાપરીયા, ખાડીયા, અલકાપુરી, શારદાકુંજ અને મહેતાપુરા સહિતના વિસ્તારોના મંદિરોમાં માઇ મંડળો દ્વારા નવરાત્રિ પર્વના આઠમા દિવસે આઠમનો હવન સાથે સમુહ આરતી દ્વારા નવરાત્રિ મહોત્સવની ભારે શ્રધ્ધા અને ઉત્સાહભેર ઉજવણી થઇ હતી. માઇ ભકતોએ આઠમના હવનનો ધર્મ લાભ લઇ મોડી રાત સુધી રાસ ગરબાની રમઝટ બોલાવી આદ્યશકિતની આરાધના કરી હતી. આઠમના હવન બાદ માઇ ભકતો દ્વારા માતાજીને નૈવેધ ધરાવી પૂજા અર્ચના કરાઇ હતી.